cyanic-selkie/wikianc huggingface dataset:
ময়মনসিংহের ইতিহাস
সাধনা সমিতি এবং অনুশীলন সমিতি
ভারতীয় উপমহাদেশের ব্রিটিশ বিরোধী স্বাধীনতা আন্দোলনে গুরুত্বপূর্ণ ভূমিকা রাখে ময়মনসিংহের সাধনা সমিতি। ময়মনসিংহ জেলায় হেমেন্দ্রকিশোর আচার্য চৌধুরী, মোহিনীশঙ্কর রায় এবং আনন্দকিশোর মজুমদারের প্রচেষ্টায় সাধনা সমিতি প্রতিষ্ঠিত হয়। ১৯০৬ সালে যতিন্দ্রনাথ মুখার্জী ও অরবিন্দ ঘোষের সংস্পর্শে এসে তারা সশস্ত্র বিপ্লবের জন্য প্রস্তুত হতে থাকেন। সরকারি আদেশে সাধনা সমিতি বেআইনি ঘোষিত হলে বিপ্লবী যুগান্তর দল গুপ্তপথে অগ্রসর হতে থাকে। সাধনা সমিতির অন্যান্য সদস্য ছিলেন সুরেন্দ্রমোহন ঘোষ, শ্যামানন্দ সেন, সিধু সেন, পৃথ্বীশচন্দ্র বসু, কোহিনুর ঘোষ, বিনোদচন্দ্র চক্রবর্তী, মহেন্দ্রচন্দ্র দে, ভক্তিভূষণ সেন, ক্ষিতীশচন্দ্র বসু, মনোরঞ্জন ধর, সুধেন্দ্র মজুমদার, মতিলাল পুরকায়স্থ, সঞ্জীবচন্দ্র রায়, দ্বিজেন্দ্র চৌধুরী ননী ও নগেন্দ্রশেখর চক্রবর্তী। এঁদের সকলেই বহু বৎসর কারাগারে ও অন্তরীণে আবদ্ধ ছিলেন।
ময়মনসিংহের ইতিহাসে ব্রিটিশ বিরোধী স্বাধীনতা আন্দোলনে গুরুত্বপূর্ণ ভূমিকা রাখে ময়মনসিংহের অনুশীলন সমিতি। ময়মনসিংহ অনুশীলন সমিতি গঠন করেন ত্রৈলোক্যনাথ চক্রবর্তী। এই সমিতির সভ্য যারা দশ বছরের অধিক ব্রিটিশ সরকারের কারাগারে ছিলেন জ্ঞানচন্দ্র মজুমদার, রমেশচন্দ্র চৌধুরী, অমূল্যচন্দ্র অধিকারী, প্রভাতচন্দ্র চক্রবর্তী, যোগেন্দ্রকিশোর ভট্টাচার্য, সতীশচন্দ্র রায়, নরেশচন্দ্র সোম, চন্দ্রকুমার ঘোষ, অমৃতলাল সরকার, দক্ষিণারঞ্জন মিত্র মজুমদার, চারুচন্দ্র অধিকারী, ব্রজেন্দ্র রায়, প্রতুলচন্দ্র ভট্টাচার্য। এছাড়াও যারা আরো অনেকে এই সমিতির সভ্য হয়েছিলেন এবং বিভিন্ন মেয়াদে কারাগারে ছিলেন এমন কয়েকজন হচ্ছেন পূর্ণ চক্রবর্তী পরেশচন্দ্র রায়, বিনয়েন্দ্র মোহন চৌধুরী, সুরাংশু অধিকারী, নরেন্দ্র ভট্টাচার্য, নরেশচন্দ্র ভট্টাচার্য, কুমুদ চক্রবর্তী, মনীন্দ্র ভট্টাচার্য, অমিয়শঙ্কর মজুমদার, বিনয়েন্দ্র রায়, ডা. স্নেহময় চৌধুরী, ডা. নীহাররঞ্জন রায়, ভূপেশচন্দ্র রায়, দেবব্রত রায়, হরসুন্দর চক্রবর্তী, যোগেশ দাস, যোগেন্দ্র চক্রবর্তী, তারাপ্রসন্ন বল, শরদিন্দু মজুমদার, প্রিয়নাথ রায় জমিদার, অমরেন্দ্রনাথ ঘোষ, দ্বিজেন ভট্টাচার্য, বীরেন্দ্র চন্দ্র কোনা, বসন্ত রক্ষিত ও কুলদা চক্রবর্তী প্রমুখ। ময়মনসিংহ অনুশীলন সমিতির গৃহী সভ্য ছিলেন চারুচন্দ্র রায়, ডা. বিপিনচন্দ্র সেন, গোপী রমণ গোস্বামী ও দুর্গা ভৌমিক।
নসওয়াল গলি মসজিদ
নসওয়াল গলি মসজিদ ঢাকার প্রাচীন একটি মসজিদ। মসজিদের সঙ্গে একটি তোরণও ছিল। ১৪৫৯ সালে মসজিদ ও তোরণটি নির্মিত হয়েছিল।
ইতিহাস
আবুল কালাম মোহাম্মদ যাকারিয়া লিখিত ‘বাংলাদেশের প্রত্ন সম্পদ’ গ্রন্থপাঠে জানা যায়, ঢাকা কেন্দ্রীয় কারাগারের পশ্চিম দিকে প্রাচীন গিরদী-কিলা এলাকায় নসওয়াল গলি নামক রাস্তায় একটি প্রাচীন তোরণ ও মসজিদ ছিল। বর্তমানে এ সবের কিছুই নেই। ঐ স্থানে গড়ে উঠেছে স্থানীয়দের বাড়ি ও দোকানপাট। নসওয়াল গলি মসজিদের শিলালিপির অনুলিপি জাতীয় আর্কাইভসে সংরক্ষিত রয়েছে। মূল শিলালিপিটি ছিল ঢাকা জেলা প্রশাসকের অফিসে। শিলালিপির বর্ণনা অনুযায়ী ১৪৫৯ সালে মসজিদ ও তোরণটি নির্মিত হয়েছিল।
মেটকাফ হল
মেটকাফ হল ভারতের কলকাতায় অবস্থিত একটি ঐতিহ্যবাহী ভবন, যা শহরের ব্যবসায়িক জেলার প্রাণকেন্দ্রে স্ট্র্যান্ড রোড ও হেয়ার স্ট্রিটের সংযোগস্থলে। ঊনবিংশ শতাব্দীর মাঝামাঝি সময়ের স্থাপত্যটি ব্রিটিশ সাম্রাজ্যের স্থাপত্য শৈলীর প্রতিফলন এবং প্রাচীন গ্রীক মন্দিরসমূহের সাথে দৃশ্যত অনুরূপ। এটি সিটি ম্যাজিস্ট্রেট সি.কে. রবিনসন দ্বারা প্রস্তুত নকশা অনুযায়ী ১৮৪০-১৮৪৪ সালের মধ্যে নির্মিত হয় এবং ভারতের গভর্নর জেনারেল স্যার চার্লস টি মেটকাফের নামে নামকরণ করা হয়। ভবনটি পশ্চিমের হুগলি নদীর মুখোমুখি দাঁড়িয়ে আছে।
প্রদর্শনী
বর্তমানে নিচতলায় এশিয়াটিক সোসাইটির বিরল বিদেশী জার্নাল ও পান্ডুলিপি বিভাগ রয়েছে, যখন প্রথম তলায় ভারতের প্রত্নতাত্ত্বিক জরিপ বিভাগের কার্যালয়, প্রদর্শনী গ্যালারী ও বিক্রয় কাউন্টার রয়েছে।
জি সিনেমালু
জি সিনেমালু (তেলুগু: జీ సినిమాలు) একটি তেলুগু ভাষার চলচ্চিত্রভিত্তিক টিভি চ্যানেল, যার মালিক জি এন্টারটেইনমেন্ট এন্টারপ্রাইজেস। চ্যানেলটি বিভিন্ন তেলুগু চলচ্চিত্র সম্প্রচার করে থাকে।
ইতিহাস
জি সিনেমালু ২০১৬ সালের ৪ সেপ্টেম্বর যাত্রা শুরু করে। সেই থেকে সম্প্রচার কার্যক্রম চালিয়ে আসছে চ্যানেলটি।
খাগড়াছড়ি পৌরসভা
খাগড়াছড়ি পৌরসভা বাংলাদেশের খাগড়াছড়ি জেলার অন্তর্গত একটি পৌরসভা।
আয়তন
খাগড়াছড়ি পৌরসভার আয়তন ১৩.৫০ বর্গ কিলোমিটার।
অবস্থান ও সীমানা
খাগড়াছড়ি সদর উপজেলার দক্ষিণ-পশ্চিমাংশে খাগড়াছড়ি পৌরসভার অবস্থান। খাগড়াছড়ি জেলা সদর এ পৌরসভায় অবস্থিত। এ পৌরসভার দক্ষিণে খাগড়াছড়ি সদর ইউনিয়ন, পূর্বে কমলছড়ি ইউনিয়ন ও গোলাবাড়ী ইউনিয়ন এবং উত্তরে ও পশ্চিমে পেরাছড়া ইউনিয়ন অবস্থিত।
প্রতিষ্ঠাকাল
খাগড়াছড়ি পৌরসভা ১৯৮৪ সালে প্রতিষ্ঠিত হয় এবং ২০০৫ সালে এটি ক শ্রেণীভুক্ত হয়।
প্রশাসনিক এলাকা
খাগড়াছড়ি পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম খাগড়াছড়ি সদর থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
যোগাযোগ ব্যবস্থা
খাগড়াছড়ি পৌরসভায় যোগাযোগের প্রধান সড়ক চট্টগ্রাম-খাগড়াছড়ি মহাসড়ক। সব ধরনের যানবাহনে যোগাযোগ করা যায়।
জনসংখ্যার উপাত্ত
খাগড়াছড়ি পৌরসভার জনসংখ্যার মধ্যে পুরুষ ৩৭,৫১৬ জন এবং মহিলা ৩৩,৭৩৪ জন। মোট জনসংখ্যা ৭১,২৫০ জন।
শিক্ষার হার
খাগড়াছড়ি পৌরসভার শিক্ষার হার ৮৬.০১%।
অর্থনীতি
কৃষি, ব্যবসা ও বৈদেশিক রেমিটেন্স।
কক্ষ (আন্তরমস্তিষ্ক)
কক্ষ বা থ্যালামাস ( গ্রিক θάλαμος, "কক্ষ" বা "প্রকোষ্ঠ") মেরুদণ্ডী প্রাণীদের মস্তিষ্কের মধ্যমস্তিষ্ক এবং বহিঃগুরুমস্তিষ্কের মধ্যবর্তী স্থানে অবস্থিত একটি দ্বিপ্রতিসম কাঠামো। এটি বহিঃগুরুমস্তিষ্কের সংবেদী স্নায়ুকোষ ও চেষ্টীয় স্নায়ুকোষের অনুপ্রচার কেন্দ্র (রিলে স্টেশন) হিসেবে কাজ করে। এটি চাপ,স্পর্শ, যন্ত্রণা, ঘুম ও পরিবেশ সম্পর্কে সচেতন করার কাজ করে। এটি মস্তিষ্কের তৃতীয় গহ্বরটিকে আবদ্ধ করে রাখে। thalamus
কাজ
এটি সংজ্ঞাবহ স্নায়ুর অনুপ্রচার কেন্দ্র (রিলে স্টেশন) হিসেবে কাজ করে ৷ চাপ,স্পর্শ, যন্ত্রণা প্রভৃতি স্থুল অনুভূতির কেন্দ্র,আবেগের কেন্দ্র ও অভ্যন্তরীণ অঙ্গের নিয়ন্ত্রক কেন্দ্র হিসেবে কাজ করে ৷ মানুষের বাক্তিত্ব ও সামাজিক আচরণের প্রকাশ ঘটায়। ঘুমন্ত মানুষকে হঠাৎ জাগিয়ে তোলা ও পরিবেশ সম্বন্ধে সতর্ক করে তোলে ।
মুসা খান মসজিদ
থাম্ব|মুসা খাঁর মসজিদ, ঢাকা বিশ্ববিদ্যালয় মুসা খানের মসজিদ বা মুসা খাঁর মসজিদ বাংলাদেশের ঢাকা শহরে অবস্থিত মোগল স্থাপত্যের অনুকরণে নির্মিত একটি মসজিদ। এটি ঢাকা বিশ্ববিদ্যালয় এর শহীদুল্লাহ হল ছাত্রাবাসের নিকটে ও কার্জন হলের পিছনে অবস্থিত। ধারণা করা হয় যে, এই মসজিদটি ঈসা খাঁর পুত্র মুসা খান নির্মাণ করেন। ঢাকা শহরে বিনত বিবির মসজিদের পাশাপাশি এটি প্রাক-মুঘল স্থাপত্যের একটি নিদর্শন।
ইতিহাস
right|thumb|মসজিদের পিছনে লেখা এর সংক্ষিপ্ত ইতিহাস ঢাকা বিশ্ববিদ্যালয়ের কার্জন হল প্রাঙ্গণে শহীদুল্লাহ হলের উত্তর-পশ্চিম কোণে মুসা খাঁর মসজিদ নির্মিত হয় আনুমানিক ১৬৭৯ সালে। ভৌগোলিক স্থানাঙ্কে মুসা খান মসজিদের অবস্থান ।
নির্মাণ কৌশল
থাম্ব|মসজিদের ভেতরের অংশ দৃষ্টিনন্দন এ মসজিদে রয়েছে তিনটি গম্বুজ। মসজিদটি নির্মাণ করা হয় তিন মিটার উঁচু একটি ভল্ট প্লাটফর্মের ওপর। ভল্ট প্লাটফর্মটি ১৭ মিটার দীর্ঘ ও ১৪ মিটার চওড়া। প্লাটফর্মের উপর নির্মিত মসজিদটির নিচতলায় কয়েকটি কক্ষ রয়েছে। এগুলোতে আগে মসজিদ সংশ্লিষ্টরা বাস করলেও এর সবগুলোই এখন পরিত্যক্ত। তিন গম্বুজ বিশিষ্ট মসজিদটির একটি গম্বুজে বড় ফাটল দেখা দিয়েছে।   ঐ ফাটল দিয়ে গত বর্ষায় বৃষ্টির পানি মসজিদের ভিতরে পড়েছে বলে জানিয়েছেন মুসল্লিরা।  মসজিদের পশ্চিম ও পূর্ব প্রাচীর প্রায় ৬ ফুট পুরু।   উত্তর ও দক্ষিণ প্রাচীর ৪ ফুট পুরু।   চার দেয়াল, ছাদ এবং গম্বুজ— সবকিছুতেই দীর্ঘদিন ধরে শেওলা জমে কালচে হয়ে গেছে। মসজিদের দুই মূল স্তম্ভে বড় ধরনের ভাঙন সৃষ্টি হয়েছে।  ইতিহাসবিদ আহমদ হাসান দানীর ‘ঢাকা:অ্যা রেকর্ড অব ইটস চেঞ্জিং ফরচুনস’ গ্রন্থে উল্লেখিত বর্ণনামতে, মসজিদটি মুসা খাঁর নামে হলেও স্থাপত্যশৈলী অনুযায়ী এটি শায়েস্তা খাঁ র আমলে বা তারপরে নির্মিত হয়েছিল।
হুমকি
মেট্রো-রেল প্রকল্পের কারণে দেশের অন্যতম অন্যতম বিরল এই মুঘল কাঠামো হুমকির মধ্যে রয়েছে। মসজিদ সহ প্রায় ৭৫ ঐতিহাসিক গুরুত্ব স্থাপত্য মেট্রো-রেল প্রকল্পের কারণে হুমকির মুখে পড়েছে।
হিন্দু পঞ্জিকা
হিন্দু পঞ্জিকা বা হিন্দু পঞ্চাঙ্গ হল হিন্দু ধর্মে প্রথাগত ভাবে ব্যবহৃত চান্দ্র-নাক্ষত্র এবং নাক্ষত্র পঞ্জিকাসমূহের সমষ্টিগত নাম। আঞ্চলিক বৈচিত্র্যের কারণে হিন্দু পঞ্জিকার অসংখ্য সংস্করণ দেখা যায়। এদের মধ্যে অধিক প্রভাবশালী জাতীয় ও আঞ্চলিক হিন্দু পঞ্জিকাগুলি হল– নেপালের সরকারি নেপালি পঞ্জিকা এবং ভারতের বাংলা পঞ্জিকা, পঞ্জাবি পঞ্জিকা, ওড়িয়া পঞ্জিকা, মলয়ালম পঞ্জিকা, কন্নড় পঞ্জিকা, টুলু পঞ্জিকা, তামিল পঞ্জিকা, বিক্রম সংবৎ ও দাক্ষিণাত্যের কর্ণাটক, মহারাষ্ট্র, তেলঙ্গাণা আর অন্ধ্র প্রদেশের শালিবাহন পঞ্জিকা।
বেশিরভাগ হিন্দু পঞ্জিকাই ৫ম ও ৬ষ্ঠ শতাব্দীতে গুপ্তযুগের আর্যভট্ট ও বরাহমিহিরের জ্যোতির্বিদ্যার ফসল। এই জ্যোতির্বিদ্যার মূল আধার ছিল প্রাচীন হিন্দু গ্রন্থ বেদাঙ্গ জ্যোতিষ, যাকে পরে সংস্কার করে সূর্য সিদ্ধান্ত গ্রন্থটি লিখিত হয়। মধ্যযুগের এই পঞ্জিকার আঞ্চলিক বৈচিত্র্য সৃষ্ট হতে থাকে। দ্বাদশ শতাব্দীতে দ্বিতীয় ভাস্কর জ্যোতির্বিদ্যার নতুন দিগন্ত উন্মোচন করেন। বর্ষপঞ্জির আঞ্চলিক সংস্করণে ওই গুপ্তযুগীয় গণনারই কিছু পার্থক্য দেখা যায়, তবে প্রতিটি সংস্করণের ভিত্তি মূলত হিন্দু সৌর-চান্দ্র পঞ্জিকা।
১৯৫৭ সালে সেই হিন্দু পঞ্জিকার ওপর ভিত্তি করেই ভারতের জাতীয় বর্ষপঞ্জি শক সংবৎ গঠিত হয়।
দিন
হিন্দু পঞ্চাঙ্গে, দিন বা দিবস হল দুটি সূর্যোদয়ের মধ্যবর্তী সময়। চাঁদের কৌণিক অবস্থানের (তিথি, নিচে দেখুন) ওপর ভিত্তি করে দিন নির্ধারণ করা হয়। এর জন্য আলাদা করে দিনের সংখ্যার কোনো প্রয়োজন হয় না।
দিন নির্ধারণের পাঁচটি অঙ্গ রয়েছে। যথা,
এই পাঁচটি বৈশিষ্ট্য বা অঙ্গ নিয়ে তৈরি হয় পঞ্চাঙ্গ (পঞ্চ + অঙ্গ)।
নক্ষত্র, যোগ এবং করণ সাধারণত জ্যোতিষ ও ধর্মীয় ক্ষেত্রে ব্যবহৃত হয়।
তিথি
নাক্ষত্র মাসের ১⁄৩০ অংশকে তিথি বলা হয়। সূর্য ও চাঁদের পারস্পরিক প্রতিটি ১২° কোণই হল প্রতিটি তিথি। এক-একটি তিথির দৈর্ঘ্য প্রায় ১৯ থেকে ২৬ ঘণ্টা হতে পারে।
কোনো তিথির সময়সীমার মধ্যে একটি সূর্যোদয় পড়লে, সূর্যোদয়ের সময় থেকে ওই তিথি অনুযায়ী দিনটির তারিখ বা সংখ্যা নির্ধারিত হয়। একটি তিথির মধ্যে দুটো সূর্যোদয় পড়লে, দ্বিতীয় দিনটি অতিরিক্ত দিন হিসেবে গণ্য হয়। আবার তিথির ভেতরে কোনো সূর্যোদয় না থাকলে, ওই তিথির জন্য কোনো তারিখ দেওয়া হয় না।
বার
সপ্তাহের সাতটি দিনের এক-একটি দিনকে বাসর বা বার বলে। পাশ্চাত্য সংস্কৃতিতে এই বারের ধারণা ও নামের সাথে হিন্দু বারগুলির গভীর মিল আছে।
নক্ষত্র
সূর্যের অয়নবৃত্তকে ২৭টি নক্ষত্র-তে ভাগ করা যায়, এগুলির প্রত্যেকটি বাস্তবে কিছু তারামণ্ডল। নক্ষত্রগুলি গ্রহের পরিক্রমণকে এক-একটি নির্দিষ্ট তারার সাপেক্ষে চিহ্নিত করে। ২৭টি নক্ষত্রের মোট সময়কাল ২৭ দিন ৭৩⁄৪ ঘণ্টা। অতিরিক্ত ভগ্নাংশ সময়টি নিয়ন্ত্রিত হয় ২৮তম একটি নক্ষত্র দ্বারা, যার নাম অভিজিৎ। ঋগ্বেদের সময় (১৫০০ খ্রিঃপূঃ) থেকে নক্ষত্রের এই গণনা চলে আসছে।
অয়নবৃত্ত পশ্চিম থেকে পূর্ব দিক বরাবর ২৭টি নক্ষত্রে ভাগ করা হয়েছে। চিত্রা (Spica) নামক নক্ষত্রের ঠিক বিপরীত দিকে অবস্থিত একটি বিন্দুকে এই চক্রের আদিবিন্দু ধরা হয়েছে (মতান্তরও আছে)। একে বলা হয় মেষাদি; এই অবস্থা তখন আসে, যখন বিষুবরেখা অয়নবৃত্তকে ছেদ করে। একে মহাবিষুবও বলা হয়। বর্তমানে এটি মীন রাশিতে অবস্থান করছে, মেষ রাশির শুরু থেকে ২৮° আগে। মেষাদি ও বর্তমান বিষুবরেখার অবস্থানের পার্থক্যকে বলা হয় অয়নাংশ – মহাবিষুব তার নিরয়ণ অবস্থান থেকে কতটুকু বিচ্যুত হয়েছে, তার কৌণিক মান দিয়ে এটি গণনা করা হয়। একটি পুরো অয়নবৃত্ত পরিক্রমণের সময় ২৫৮০০ বছর। মোটামুটি ২৮৫ খ্রিস্টপূর্বাব্দে সূর্যসিদ্ধান্ত লিখবার সময় বিষুবরেখা ঠিক চিত্রা নক্ষত্রের বিপরীতে অবস্থান করেছিল।
নিচে নক্ষত্রসমূহের নাম ও মহাকাশে তাদের অবস্থানের একটি ছক দেওয়া হল। স্বাভাবিকভাবে এরও কিছু ভিন্ন সংস্করণ আছে। ছকের ডানদিকে সেই সংশ্লিষ্ট নক্ষত্রের আধুনিক বিজ্ঞানসম্মত নাম দেওয়া হয়েছে। এখানে লক্ষণীয় যে, নক্ষত্র শব্দটি কোনো একটি তারাকে নির্দেশ করে না, বরং শব্দটির দ্বারা কোনো একাধিক তারা-সমন্বিত তারামণ্ডলকে বোঝানো হয়। আসলে সংস্কৃতে একাধিক তারাকে একসাথে নক্ষত্র বলে।
যোগ
এরও একাধিক সংস্করণ উপলব্ধ। দিনের সূর্যোদয়ের সময় যে যোগ চলমান থাকে, তাকেই সংশ্লিষ্ট দিনের যোগ ধরে নেওয়া হয়।
করণ
করণ হল তিথির অর্ধেক। সূর্য ও চাঁদের মধ্যে ০° থেকে ৬° কোণ সম্পূর্ণ করতে যে কৌণিক দূরত্ব অতিক্রম করতে হয়, তা-ই হল করণ।
১টি তিথি = ২টি করণ। অর্থাৎ তিথি মোট ৩০টি হলে, করণের সংখ্যা মোট ৬০টি। কিন্তু ৩০টি তিথিকে সম্পূর্ণ করতে মোটে ১১টি করণই নির্দিষ্ট করা হয়েছে। এদের মধ্যে চারটি ধ্রুবকরণ (স্থির) ও সাতটি চরকরণ (চলমান)।
৪টি ধ্রুবকরণ হল:
৭টি চরকরণ হল:
সর্বদা কিন্তুঘ্ন করণ হয়। তাই এই করণটি ধ্রুব।
বৈদিক দিন শুরু হয় সূর্যোদয় দিয়ে। সূর্যোদয়ের সময় চলমান করণটিই হয় সারাদিনের নির্দিষ্ট করণ।
মাস বা রাশি
মাস গণনার দুটি প্রথা প্রচলিত রয়েছে। অমাবস্যান্ত (বা অমান্ত) প্রথাটি প্রধানত পশ্চিম ও দক্ষিণ ভারতে ব্যবহৃত হয় (অন্ধ্র প্রদেশ, গোয়া, গুজরাত, কর্ণাটক, মহারাষ্ট্র ও তামিলনাড়ু), চান্দ্র মাসের যে দিনটির সূর্যোদয়ের আগের তিথিটি অমাবস্যা হয়, সে দিনটি এই পদ্ধতিতে মাসের প্রথম দিন। অন্যদিকে, পূর্ণিমান্ত প্রথায় চান্দ্র মাসের পূর্ণিমার পরের দিনটিই হয় মাসের শুরুর দিন। এই প্রথাটির ব্যবহার ভারতের উত্তর ও পূর্বের রাজ্যগুলিতে দেখা যায় (পশ্চিমবঙ্গ, বিহার, হিমাচল প্রদেশ, মধ্য প্রদেশ, পঞ্জাব, ওড়িশা, রাজস্থান ও উত্তর প্রদেশ)। দুটি প্রথায় মাসের নাম একই হলেও গণনায় পার্থক্য থাকার জন্য দুই পদ্ধতিতে মাসের প্রথম ও শেষ দিনের সময়কালের গড়ে ১৫ দিনের পার্থক্য দেখা যায়। ফলস্বরূপ, শ্রাবণ মাসের কিছু বিশেষ উৎসবের দিনক্ষণের মধ্যে পার্থক্য দেখা যায় দুই পদ্ধতিতে। অমাবস্যান্ত মাস অনুসরণকারীদের জন্য তাই শ্রাবণ মাসের শুরু ও উৎসবের নির্ঘণ্ট ১৫ দিন পিছিয়ে যায়।
একটি মাস দুটি পক্ষ নিয়ে গঠিত হয় ― শুক্লপক্ষ ও কৃষ্ণপক্ষ। প্রত্যেক তিথিতে ১৫টি দিন থাকে। দুটি পদ্ধতির ভিন্নতার জন্য পক্ষ গণনাতেও এর প্রভাব পড়ে:
কোনো মাসে যেই রাশি প্রবেশ করে, সেই রাশি অনুসারে সংশ্লিষ্ট মাসের সংখ্যা নির্ধারিত হয়। যে মাসে কোনো রাশি প্রবেশ করে না, সেই মাসকে বলে অধিক মাস (মলমাস)। একটি মাসে দুটি রাশি থাকলে দ্বিতীয় রাশিটি ক্ষয় মাস সৃষ্টি করে।
মাসের নাম
হিন্দু চান্দ্র পঞ্জিকায় ১২টি মাস রয়েছে (मासाः)। এই পঞ্জিকায় বছর শুরু হয় চৈত্র মাস থেকে যেখানে হিন্দু পঞ্জিকা থেকে উদ্ভুত বিভিন্ন পঞ্জিকা যেমন বাংলা পঞ্জিকা শুরু হয় বৈশাখ মাস থেকে।
রাশি মোট ১২টি, প্রত্যেকটি রাশি এক-একটি মাসের জন্য। যে মাসে সূর্য মেষ রাশিতে গমন করে, সেই মাসটি হয় চৈত্র, এই মাসে মীন ও মেষ ― উভয় রাশিই দেখা যায়। যে মাসে সূর্য বৃষ রাশিতে গমন করে, সেই মাসের নাম হয় বৈশাখ, এই মাসেও মেষ ও বৃষ ― দুটি রাশিই থাকে। এই ভাবে অন্যান্যগুলি চলতে থাকে।
ঋতু
বিভিন্ন রাশিতে সূর্যের গমনের উপর ভিত্তি করে যে মাসচক্র গঠিত হয়েছে, তাকে সৌর মাস বলা হয়। গ্রেগরীয় বর্ষপঞ্জি অনুযায়ী এদের স্থানের কোনো পরিবর্তন হয় না। নিচের ছকে সৌর মাস এবং তাদের সংশ্লিষ্ট ঋতু ও গ্রেগরীয় মাসের নাম দেওয়া হল:
কোনো চান্দ্র মাসের পূর্ণিমার দিন যে নক্ষত্র থাকে, সেই নক্ষত্রের নাম থেকে মাসের সংস্কৃত নামগুলি এসেছে। সেই বিশেষ নক্ষত্রটি চিত্রা হলে মাসটির নাম চৈত্র। আবার পূর্ণিমা বিশাখা নক্ষত্রে পড়লে সেই মাসের নাম হয় বৈশাখ।
একই ভাবে জ্যেষ্ঠা, পূর্বাষাঢ়া, শ্রবণা, পূর্ব ভাদ্রপদ, অশ্বিনী (পূর্বনাম অশ্বযুজ) কৃত্তিকা, মৃগশিরা, পুষ্যা, মঘা, পূর্বফল্গুনী নক্ষত্রের নাম থেকে বাকি মাসের নামগুলি এসেছে।
অধিক মাস বা মলমাস
যে চান্দ্র মাসে সূর্য একটি রাশি থেকে অন্য রাশিতে গমন করে না, বরং মাসজুড়ে একটি নির্দিষ্ট রাশিতেই অবস্থান করে, তাহলে সেই মাসটির নাম পরবর্তী মাসের নাম অনুসারে হয় এবং এর সাথে "অধিক" শব্দটি জুড়ে দেওয়া হয়। বাংলায় অধিক মাসকে মলমাস বলে। উদাহরণ হিসেবে, যদি কোনো মাসে সূর্য মেষ রাশিতে গমন না করে পূর্ববর্তী রাশিতেই স্থিত থাকে, তবে ওই মাসটির নাম হবে অধিক চৈত্র মাস বা চৈত্র মলমাস। পরবর্তী মাসে সূর্য অন্য রাশিতে আবার গমন করে, তাই সেই পরবর্তী মাসের নামের সাথে নিজ কিংবা শুদ্ধ শব্দটি জুড়ে দেওয়া হয়। ওপরের অ্যানিমেশনে দেখা যাচ্ছে, ২য় বর্ষে ভাদ্রপদ মাস পরপর দু'বার আসছে, প্রথমবার সূর্য পুরোপুরি সিংহ রাশিতে অবস্থান করে, অর্থাৎ মলমাস সৃষ্ট হয়।
মলমাসের অন্য নাম পুরুষোত্তম মাস। বলা হয়, ভগবান বিষ্ণু তার নাম অনুসারে এই মাসের নাম দেন। ১২টি হিন্দু মাস মিলে মোট ৩৫৪ দিন হয়, কিন্তু সূর্য সম্পূর্ণ একটি নিরয়ণ রাশিপথ ৩৬৫ ১⁄৪ দিনে সম্পন্ন করে। এর ফলে যে ১১ দিনের ফারাক তৈরি হয়, সেই অতিরিক্ত ১১ দিন প্রতি (২৯.৫৩/১০.৬৩) = ২.৭১ বছরে বা ৩২.৫ মাসে যোগ করে সমতা বিধান করা হয়। কার্তিক ও মাঘ মাসে কোনো মলমাস পড়ে না।
মলমাস চলাকালীন মচ্ছেগাওঁ নামে শহরে একটি মাসব্যাপী উৎসবের আয়োজন করা হয়। সাধারণ বিশ্বাস অনুযায়ী, মচ্ছেনারায়ণ-এর জলে এই সময় স্নান করলে সমস্ত পাপমোচন হয়।
ক্ষয় মাস
একটি চান্দ্র মাসের মধ্যেই যদি সূর্য পরপর দুটি রাশিতে গমন করে, তবে ওই দুটি রাশি সাপেক্ষেই মাসটির নামকরণ করতে হয়, আর নামের আগে "ক্ষয়" শব্দটি বসানো হয়। ক্ষয় মাস নাম দেবার কারণ হল, এই ক্ষেত্রে দুটি রাশির জন্য একটি মাস নির্ধারিত হয়। কিন্তু স্বাভাবিক উপায়ে একটি চান্দ্র মাসে সূর্য একটি রাশিতেই গমন করলে, দুটি রাশির জন্য দুটি মাস নির্ধারণ করা হয়।
ক্ষয় মাসের উপস্থিতি খুবই বিরল। আনুমানিক ১৯ থেকে ১৪১ বছর পর ক্ষয় মাসগুলি পুনরাবৃত্ত হয়। শেষ ক্ষয় মাস দেখা গিয়েছিল ১৯৮৩ সালে। সেই বছরে ১৫ই জানুয়ারি থেকে ১২ই ফেব্রুয়ারির সময়কাল ছিল পৌষ-মাঘ ক্ষয় মাস। ১৩ই ফেব্রুয়ারি থেকে আবার ফাল্গুন মলমাস শুরু হয়েছিল।
বিশেষ অবস্থা
কোনো একটি চান্দ্র মাসে সূর্যের রাশি পরিবর্তন না হলে, কিন্তু পরবর্তী মাসে দু'বার রাশির পরিবর্তন হলে, সেক্ষেত্রে,
এই ঘটনার সম্ভাবনা প্রায় নেই বললেই চলে। ১৩১৫ সালে শেষ দেখা গিয়েছিল। ৮ই অক্টোবর থেকে ৫ই নভেম্বর ছিল কার্তিক মলমাস। ৬ই নভেম্বর থেকে ৫ই ডিসেম্বর ছিল কার্তিক-মার্গশীর্ষ ক্ষয় মাস। ৬ই ডিসেম্বর থেকে আবার পৌষ শুরু হয়েছিল।
মলমাস ও ক্ষয়মাসের ধর্মীয় গুরুত্ব
সাধারণ মাস, মলমাস ও ক্ষয় মাসের মধ্যে ধর্মীয় অনুষ্ঠান পালনের জন্য সাধারণ মাস সবচেয়ে উৎকৃষ্ট। আশ্বিন মাসের শুক্লপক্ষের দশমী তিথিতে বিজয়াদশমী পালিত হয়। কোনো বছরে আশ্বিন মাসে মলমাস পড়লে, অর্থাৎ বছরে দুটো আশ্বিন মাস থাকলে, প্রথম মলমাসে ওই দিনে কোনো অনুষ্ঠান পালিত হবে না এবং দ্বিতীয় শুদ্ধ মাসে অনুষ্ঠানটি পালিত হবে। যদিও দ্বিতীয় মাসটি ক্ষয় আশ্বিন মাস হলে, উৎসবটি প্রথম মলমাসেই পালন করা বাঞ্ছনীয়।
ক্ষয় মাসের ক্ষেত্রে দুটো মাস একইসাথে পড়ে। এই অবস্থায় দুটি মাসের উৎসবগুলি ওই একই ক্ষয় মাসের মধ্যে স্থানান্তরিত করা হয়, যদি না পূর্বে কোনো মলমাস থেকে থাকে। মাঘ মাসের কৃষ্ণপক্ষের চতুর্দশী তিথিতে মহাশিবরাত্রি ব্রত পালিত হয়। ১৯৮৩ সালে পৌষ ও মাঘ মাস মিলে পৌষ-মাঘ ক্ষয় মাস সৃষ্টি হয়েছিল। এর পরের মাস ছিল শুদ্ধ মার্গশীর্ষ। ওই বছরে শিবরাত্রি ব্রত পালিত হয়েছিল পৌষ-মাঘ ক্ষয় কৃষ্ণপক্ষের চতুর্দশী তিথিতে।
চান্দ্র-সৌর পঞ্জিকায় বর্ষ
হিন্দু পঞ্জিকায় চৈত্র মাসের শুক্লপক্ষের প্রতিপদের দিন বছরের শুরু বা নববর্ষ। কিন্তু চৈত্র মাসে মলমাস কিংবা ক্ষয়মাস থাকলে, বিধান অনুযায়ী কিছু সিদ্ধান্ত গৃহীত হয়:
অন্য চান্দ্র-সৌর পঞ্জিকা
উপরের সমস্ত গণনায় অমাবস্যান্ত মানকে ধরা হয়েছে। কিন্তু অন্য একপ্রকার চান্দ্র-সৌর পঞ্জিকাও আছে, যেখানে মাসগুলির সজ্জারীতি পূর্বে বর্ণিত পঞ্জিকা থেকে কিছুটা আলাদা। যে দিনে সূর্যোদয়ের আগে পূর্ণিমা থাকে (অমাবস্যা নয়), সেই দিনটিকে মাসের শুরু বলে ধরে নেওয়া হয়। এই ক্ষেত্রে ওই চান্দ্র মাসের শেষও হয় পূর্ণিমা দিয়ে। একে পূর্ণিমান্ত মান বলে।
লক্ষণীয়: এরপরে ভাদ্রপদ কৃষ্ণপক্ষ শুরু হয় স্বাভাবিক নিয়মেই। এরপরে সাধারণভাবে মাঘ কৃষ্ণপক্ষ আরম্ভ হয়।
যদিও এইসব জটিল গণনার জন্য ধর্মীয় অনুষ্ঠানের দিনক্ষণের কোনো পরিবর্তন হয় না। যেহেতু দুই পদ্ধতিতে কৃষ্ণপক্ষের আগমনকালের তফাত থাকে, তাই যেসব অনুষ্ঠান কৃষ্ণপক্ষে থাকে, সেগুলোর মাসের নামের অদল-বদল করে দিলেই দুই পদ্ধতিতেই উৎসব একই দিনে পড়ে। সেই অনুসারে, অমাবস্যান্ত মান অনুযায়ী মহাশিবরাত্রি মাঘের কৃষ্ণ চতুর্দশীতে পালিত হয়। পূর্ণিমান্ত মান অনুযায়ী ব্রতটি একই দিনে পড়ে ঠিকই, কিন্তু দিনটির নাম ফাল্গুনের কৃষ্ণ চতুর্দশী।
বর্ষের সংখ্যা
হিন্দু পঞ্জিকায় (সৌর ও চান্দ্র-সৌর উভয়ই) বর্তমান যুগের প্রারম্ভিক দশা (শূন্যতম বর্ষের প্রথম দিনের শুরুর বিন্দু) অবস্থান করছে জুলিয়ান বর্ষপঞ্জির হিসেবে ১৮ই ফেব্রুয়ারি, ৩১০২ খ্রিস্টপূর্বাব্দে; আর প্রলেপ্টিক বর্ষপঞ্জির হিসেবে ২৩শে জানুয়ারি, ৩১০২ খ্রিস্টপূর্বাব্দে। পুরাণ অনুসারে, এই দিনেই শ্রীকৃষ্ণ বৈকুণ্ঠধামে প্রত্যাগমন করেন। সৌর ও চান্দ্র-সৌর ― উভয় পঞ্জিকাই এই তারিখ থেকে শুরু হয়। এরপরে যতগুলো বছর অতিক্রান্ত হয়েছে, তার ভিত্তিতে বছরের নাম দেওয়া হয়।
এটিই হিন্দু পঞ্জিকার একটি ব্যতিক্রমী ধর্ম। বেশিরভাগ বর্ষপঞ্জিই বর্তমান বছরের পূরণবাচক সংখ্যাটিকে বছরের চিহ্ন হিসাবে ধরে। মানুষের বয়স গণনা করা হয়, তার জন্মের পর কত বছর পার হয়েছে, তার ভিত্তিতে। কিন্তু হিন্দুরা এটা শুরুর থেকে করেন। ৩১শে অগাস্ট ২০১৪-য় হিন্দু পঞ্জিকার ৫১১৬ বছর অতিক্রান্ত হয়েছে। সৌর পঞ্জিকার থেকে চান্দ্র-সৌর পঞ্জিকা কিছুটা আগে শুরু হয়, তাই প্রতি বছর একই দিনে বছর শুরু নাও হতে পারে।
বর্ষের নাম
জুলিয়ান বর্ষপঞ্জির মতোই এই পদ্ধতিতেও অধিবর্ষ-এর ধারণা আছে। প্রতি চার বছর অন্তর, বছরে ৩৬৫ দিনের জায়গায় ৩৬৬ দিন থাকে। বছর শুরুর বিন্দুটি হল মেষাদি বা মেষ সংক্রান্তি (হিন্দু সৌরবর্ষে মেষ-এর প্রথম দিন)। এতে দিনের হিসেবও রাখা হয়। প্রথম দিন থেকে শুরু করে এখন পর্যন্ত ১৮৬৪০০০-এর বেশি দিন কেটে গিয়েছে। অর্থাৎ বর্তমান কলিযুগের (চতুর্যুগের ১/১০ অংশ) অনেকটা দিনই পার হয়ে গিয়েছে।
যুগ
সাধারণ বিশ্বাস অনুযায়ী, এক হাজার ও অন্য এক হাজার (মোট দু'হাজার) চতুর্যুগের মোট সময়কাল সৃষ্টিকর্তা ব্রহ্মার যথাক্রমে এক দিন ও রাত হিসেবে ধরা হয়। ব্রহ্মা ওইরূপ "দিবস" দিয়ে গঠিত ১০০ বছর বেঁচে থাকেন। অন্তিমকাল উপস্থিত হলে তিনি তার সৃষ্টিসমেত পরমাত্মায় বিলীন হয়ে যান।
ইতিহাস
বৈদিক যুগ থেকে হিন্দু পঞ্জিকার প্রচলন চলে আসছে। বেদে পঞ্জিকার গঠন সম্পর্কে অনেক তথ্য পাওয়া যায়। ষষ্ঠ বেদাঙ্গ, যাকে জ্যোতিষও বলা হয়, তাতে সমস্ত রকম পঞ্জিকার ধারণা পাওয়া যায়। পরবর্তী বৈদিক যুগে হিন্দু পঞ্জিকার উন্নয়নে আর্যভট্ট (৫ম শতাব্দী), বরাহমিহির (৬ষ্ঠ শতাব্দী) ও ভাস্করের (১২শ শতাব্দী) মতো অনেক ভারতীয় জ্যোতির্বিদ অবদান রাখেন।
প্রাচীন বৈদিক পঞ্জিকায় বছরের শুরু হত অগ্রহায়ণ (অগ্র = প্রথম + অয়ন = সূর্যের গতি) বা মার্গশীর্ষ মাস দিয়ে। এই মাসে সূর্য বিষুবরেখাকে অতিক্রম করে। এই মাসের অপর নাম মার্গশীর্ষ এসেছে ৫ম নক্ষত্র মৃগশিরার (ল্যাম্‌ডা ওরিঅনের কাছে) নাম থেকে। পৃথিবীর অক্ষের ধীর সরণের জন্য বিষুবরেখা বর্তমানে মীন রাশিতে অবস্থান করছে, অর্থাৎ প্রথম মাসের নাম চৈত্র। হাজার-হাজার বছর ধরে বিষুবরেখার এই সরণের জন্য ভারতীয় উপমহাদেশের নানা অঞ্চলে নানা মাস দিয়ে বছর শুরু করার প্রথা চালু হয়। কিছু পঞ্জিকা (যেমন, বিক্রম সংবৎ) চৈত্র মাসকে বছরের শুরু ধরে নিয়েছে, এই চৈত্র মাসেই বর্তমান বিষুবরেখা অবস্থান করছে। আবার কিছু পঞ্জিকা বৈশাখ মাসকে বর্ষারম্ভ মেনে নিয়েছে (যেমন, বঙ্গাব্দ)। অগ্রহায়ণ থেকে চৈত্র ― অর্থাৎ বিষুবরেখার সরণ হয়েছে চার মাস। আর পৃথিবীর অক্ষের সম্পূর্ণ সরণের সময়কাল ২৫,৮০০ বছর। এর থেকে গণনা করে বোঝা যায়, আনুমানিক চার হাজার কিংবা পাঁচ হাজার খ্রিস্টপূর্বাব্দে বিষুবরেখা অগ্রহায়ণে অবস্থান করছিল।
আঞ্চলিক সংস্করণ
১৯৫২ সালে ভারতীয় পঞ্জিকা পুনর্গঠন বিভাগ দেশজুড়ে ৩০টিরও বেশি সুসংগঠিত পঞ্জিকাকে চিহ্নিত করেছিল। এদের প্রত্যেকটিই সূর্য সিদ্ধান্তের পৃথক পৃথক সংস্করণ, ভারতের বিভিন্ন অঞ্চলে বিভিন্ন প্রক্রিয়ায় ব্যবহৃত হত। এদের মধ্যে দুটি বহুল ব্যবহৃত পঞ্জিকা হল বিক্রম সংবৎ ও শালিবাহন পঞ্জিকা এবং তাদের আঞ্চলিক সংস্করণসমূহ। তামিলনাড়ুতে তামিল পঞ্জিকা নামে একটি সৌর পঞ্জিকা ব্যবহৃত হয় এবং কেরলে ব্যবহৃত হয় কোল্লবর্ষম্ পঞ্জিকা।
বিক্রম ও শালিবাহন ― উভয় পঞ্জিকায় চান্দ্র-সৌর পঞ্জিকা, এতে বছর বারোটি মাসে বিভক্ত, আবার প্রতিটি মাস দুটি পক্ষে বিভক্ত: শুক্লপক্ষ ও কৃষ্ণপক্ষ;প্রথম পক্ষে চন্দ্রকলার বৃদ্ধি হয়, অপর পক্ষে ক্ষয় হয়। অর্থাৎ, যে পক্ষ অমাবস্যা দিয়ে শুরু ও পূর্ণিমা দিয়ে শেষ হয়, সেটি হয় শুক্লপক্ষ, বিপরীতক্রমে পূর্ণিমা দিয়ে শুরু হয়ে অমাবস্যায় শেষ হলে, পক্ষের নাম হয় কৃষ্ণপক্ষ।
দুই পঞ্জিকাতে ১২টি মাসের নাম ও তাদের ক্রমও একই; যদিও নববর্ষ পালিত হয় ভিন্ন ভিন্ন সময়ে। আবার পঞ্জিকা দুটিতে "শূন্যতম বর্ষ"ও আলাদা। বিক্রম সংবতে এই শূন্যতম বছরটি হল ৫৬ খ্রিস্টপূর্বাব্দ, শালিবাহনে ৭৮ খ্রিস্টাব্দ। বিক্রম সংবতে বছরের শুরু হয় বৈশাখ (এপ্রিল) মাসে (যদিও গুজরাতে কার্তিক মাসে হয়)। শালিবাহন পঞ্জিকায় বছর শুরু করা হয় চৈত্র মাসে (অক্টোবর-নভেম্বর), উগাদি বা গুড়ি পাড়বা উৎসবের মধ্য দিয়ে।
এছাড়াও দুটি পঞ্জিকার মধ্যে আরও কিছু পার্থক্য রয়েছে: শালিবাহন পঞ্জিকায় মাসের প্রথম পক্ষ হয় শুক্লপক্ষ আর দ্বিতীয় তথা শেষ পক্ষ হয় কৃষ্ণপক্ষ, বিক্রম সংবতে এর বিপরীত ঘটনাটি ঘটে। সেই অনুযায়ী, শালিবাহন মাস অমাবস্যা দিয়ে শেষ ও শুরু হয়, কিন্তু বিক্রম সংবতের মাসে সেটা হয় পূর্ণিমা দিয়ে (বিক্রম সংবৎ মেনে চললেও গুজরাতি পঞ্জিকা একটি ব্যতিক্রম, এতে যে কোনো মাস, এমনকি নববর্ষও, শুরু ও শেষ হয় অমাবস্যা তিথি দিয়ে)।
গুজরাতে বিক্রম সংবৎ বর্ষের শেষ দিনে দীপাবলি পড়ে, ঠিক পরের দিনটিই নববর্ষ হিসেবে পালিত হয়। স্থানীয় ভাষায় একে অন্নকূট বা নূতন বর্ষ্ বা বেসতুঁ বরস বলে। উত্তর ভারতে প্রচলিত হিন্দু পঞ্জিকায় বছর শুরু হয় চৈত্র শুক্ল প্রতিপদ (মার্চ-এপ্রিল) দিয়ে।
সংবৎ পঞ্জিকা
ভারতে প্রচলিত পঞ্জিকাগুলির মধ্যে সংবৎ হল এক বিশেষ ধরনের পঞ্জিকা:
বেশিরভাগ ভারতীয় উৎসবই প্রথম দুটি পঞ্জিকার নির্দেশে পালিত হয়। সংক্রান্তি (নিরয়ণ সৌর) ও নববর্ষের (সায়ন সৌর; পয়লা বৈশাখ, বৈসাখী) মতো অল্পসংখ্যক কিছু উৎসব সৌর রীতিতে আয়োজিত হয়।
মাস ও তার আনুমানিক সময়কাল
নিচে শক সংবৎ অনুযায়ী ভারতীয় মাসগুলি দেওয়া হয়েছে। শক ও চৈত্রাদি বিক্রম সংবৎ বছর চৈত্র মাস থেকে শুরু হয়: এই রীতিটি ভারতের উত্তর প্রদেশ, রাজস্থান, মহারাষ্ট্র ও অন্যান্য কিছু অঞ্চলে প্রচলিত। গুজরাতে কার্তিকাদি বিক্রম সংবৎ বছর প্রচলিত, যা কার্তিক মাস দিয়ে শুরু হয়।
বিষুববৃত্তকে মেষাদি (০°) থেকে শুরু করলে প্রতিটি নক্ষত্র ১৩° ২০' কৌণিক স্থান দখল করে। প্রত্যেক মাসের পূর্ণিমার দিনে যেই নক্ষত্র থাকে, তার নাম অনুসারে মাসের নাম দেওয়া হয়।
ভারতীয় কালচক্র
ভারতের কালচক্রগুলি হল:
প্রতি তিন বছরে একটি অতিরিক্ত মাস যোগ করে নিরয়ণ ও সায়ন বর্ষের মধ্যে সামঞ্জস্য রাখা হয়। এই অতিরিক্ত মাসকে "অধিক মাস" বলে। পূর্ব ভারতে একে মলমাস বলে।
তারিখ রূপান্তরণ
ভারতীয় পঞ্জিকার তারিখকে সাধারণ জুলিয়ান বর্ষপঞ্জির তারিখে রূপান্তরিত করতে অনেক জটিল গণনা করতে হয়। আনুমানিক খ্রিস্টীয় তারিখে পৌঁছোতে:
দক্ষিণ ও দক্ষিণ-পূর্ব এশিয়ার জাতীয় বর্ষপঞ্জি
১৫৮৪ সালে প্রবর্তিত বাংলা পঞ্জিকা বা বঙ্গাব্দ পূর্ব ভারতের পশ্চিমবঙ্গ, ত্রিপুরা ও অসম রাজ্যে ব্যাপকভাবে ব্যবহৃত হয়। ১৯৬৬ সালে বর্তমান বাংলাদেশে এই পঞ্জিকার কিছুটা সংস্কার করে বাংলাদেশের জাতীয় পঞ্জিকা হিসেবে মেনে নেওয়া হয়, এতেও প্রত্যেক মাসে দিনসংখ্যা অপরিবর্তিত আর অধিবর্ষ আছে। নেপালে বিক্রম সংবৎ প্রচলিত। মায়ানমার, কম্বোডিয়া, লাওস, শ্রীলঙ্কা ও থাইল্যান্ডে প্রায় বৌদ্ধ পঞ্জিকার মতো একই মাস ও সময়কালযুক্ত বর্ষপঞ্জি ব্যবহৃত হয়।
বিভিন্ন পঞ্জিকার সম্পর্ক
হুইটেকার্‌স অ্যালামনাক-কে প্রমাণ বা নির্দেশক হিসেবে ধরে নিলে, দেখা যায় গ্রেগরীয় সাল ২০০০ খ্রিষ্টাব্দ নিম্নলিখিত পঞ্জিকার বছরগুলির সাথে সমান হয়:
দুদু মিয়া
মুহাম্মদ মুহসীনউদ্দীন দুদু মিয়া (১৮১৯ - ২৪ সেপ্টেম্বর ১৮৬২) ছিলেন ফরায়েজি আন্দোলনের অন্যতম নেতা এবং ভারতবর্ষে ইংরেজ শাসনের বিরুদ্ধে সশস্ত্র আন্দোলনকারী। ভারতীয় উপমহাদেশের ব্রিটিশ বিরোধী আন্দোলনের পথ নির্দেশনা দানকারী ঐতিহাসিক ফরায়েজি আন্দোলনের প্রতিষ্ঠাতা হাজী শরীয়তুল্লাহ তার পিতা। বৃহত্তর ভারতীয় উপমহাদেশ তথা তৎকালীন পূর্ববঙ্গ ও আসাম প্রদেশের নিপীড়িত জনগণের আত্মশক্তির বিকাশ এবং ঔপনিবেশিক শক্তি ও তাদের দোসরদের বিরুদ্ধে প্রতিরোধ সংগ্রামের ইতিহাসে দুদু মিয়া ছিলেন অন্যতম।
প্রারম্ভিক জীবন
মুহসীনউদ্দীন দুদু মিয়া ১৮১৯ সালে বর্তমান বাংলাদেশের মাদারীপুর মহকুমার বাহাদুরপুর গ্রামে জন্মগ্রহণ করেন। তার পিতার নাম হাজী শরীয়তুল্লাহ। তিনি ভারতীয় উপমহাদেশের ব্রিটিশ বিরোধী আন্দোলনের পথ নির্দেশনা দানকারী ঐতিহাসিক ফরায়েজী আন্দোলনের অন্যতম নেতা। দুদু মিয়া প্রাথমিক শিক্ষা লাভ করেন তার সুযোগ্য পিতার কাছ থেকে। মাত্র ১২ বছর বয়সে জ্ঞানার্জনের জন্য তাকে মক্কায় পাঠানো হয়। ঐতিহাসিক সূত্র মতে, কলকাতা হয়ে মক্কা গমনের কালে বারাসাতে নীল বিদ্রোহের নেতা তিতুমীরের দেখা হয়। তিনি মক্কায় পাঁচ বছর অধ্যয়ন করেন। ১৮৩৭ খ্রিষ্টাব্দে মক্কা থেকে বাড়ি ফিরে আসেন।
ফরায়েজি আন্দোলনের নেতৃত্ব
১৮৪০ খ্রিষ্টাব্দে পিতা হাজী শরীয়তুল্লাহর মৃত্যুর পর ফরায়েজি আন্দোলনের নেতৃত্ব গ্রহণ করেন দুদু মিয়া। তার অধীনে বাংলা ও আসামের নিপীড়িত জনগণ শক্তিশালী ভ্রাতৃত্ববোধে একতাবদ্ধ হয় ব্রিটিশদের বশংবদ অত্যাচারী জমিদার ও নীলকরদের মুখোমুখি হওয়ার জন্য। ঔপনিবেশিক শক্তির বিরুদ্ধে কোনো রকম বিদ্রোহ ঘোষণা ছাড়াই দুদু মিয়া বাংলা ও আসামের নিপীড়িত জনগণকে সঙ্গে নিয়ে সম্পূর্ণ বিকল্প এক আর্থসামাজিক ব্যবস্থার প্রবর্তন করেন। তখনকার জমিদাররা তাদের প্রভু ইংরেজদের তুষ্ট করে প্রজাদের ওপর নানা নিপীড়নমূলক কর আরোপ করে। দুদু মিয়ার নেতৃত্বে জনগণ এসব নিপীড়নমূলক কর দিতে অস্বীকার করে। দুদু মিয়া ফরায়েজি আন্দোলনের বিরোধীতাকারী ইংরেজ নীল চাষী এবং জমিদারদের মোকাবিলা করার জন্য পঞ্চায়েত ব্যবস্থাকে পুনরুজ্জীবিত করার ওপর জোর দিয়েছিলেন। ফরায়েজি সমাজকে সংগঠনের লক্ষ্যে তিনি ফরায়েজি চাষীর স্বার্থরক্ষা এবং সামাজিক ন্যায়বিচারের গুরুত্বটি উপলব্ধি করেন। এটাকে সফল করার জন্য তিনি কিছু পদক্ষেপ গ্রহণ করেন। প্রথমে একটি লাঠিয়াল বাহিনী গঠন করেন যার সাহায্যে বিদেশী সৈনিক ও জমিদার এবং নীলকরদের ভাড়াটে লোকদের সম্পূর্ণ ভাবে পরাস্ত করতে সক্ষম হয়। এর ফলে প্রায় দুই দশক অর্থাৎ ১৮৩৮ থেকে ১৮৫৭ সাল পর্যন্ত ফরায়েজি আন্দোলন অধ্যুষিত এলাকায় শান্তিপূর্ণ অবস্থা বিরাজ করে।
মৃত্যু
১৮৫৭ সালে যখন গোটা ব্রিটিশ ভারতবর্ষে মহাবিদ্রোহের মত পরিস্থিতি চলছিলো ঠিক তখনি জমিদার ও নীলকররা দুদু মিয়া এবং তার অনুসারীদের বিরুদ্ধে সরকারের কাছে অভিযোগ তোলে। তখন সরকার নাজুক অবস্থায় থাকায় দুদু মিয়া গ্রেফতার হন। পরে ১৮৫৯ সালে মুক্তি পেলেও অসৎ জমিদারদের উস্কানিতে আবারও বন্দী হন তিনি। কোন মামলা না থাকা সত্ত্বেও ১৮৬০ সাল পর্যন্ত তাকে কলকাতার অদূরে আলীপুরে বন্দী রাখা হয়। যখন তিনি কারাগার থেকে মুক্তি লাভ করেন তখন তার স্বাস্থ্য ভগ্নপ্রায়। মুক্তির অল্পকাল পরেই অসুস্থ হয়ে পড়লে তাকে ঢাকায় নিয়ে আসা হয়। ১৮৬২ সালের ২৪ সেপ্টেম্বর মৃত্যুবরণ করেন। পুরান ঢাকার ১৩৭ নং বংশাল রোডে তাকে কবর দেয়া হয়
গ্রহীয় বলয়
গ্রহীয় বলয় (ইংরেজি ভাষায়: Planetary ring) বলতে কোন গ্রহের চারপাশে একটি নির্দিষ্ট চাকতি আকৃতির অঞ্চলে আবর্তনরত ধূলি ও ছোট ছোট কণার বেষ্টনীকে বোঝায়। সবচেয়ে স্পষ্ট ও দর্শনীয় বলয় রয়েছে সৌর জগতের শনি গ্রহের চারপাশে। এছাড়াও সৌর জগতের অন্য তিনটি গ্যাসীয় দৈত্যের (বৃহস্পতি, ইউরেনাস ও নেপচুন) চারপাশে বলয় রয়েছে। ক্যাসিনি নভোযান থেকে পাওয়া তথ্য থেকে সম্প্রতি ধারণা করা হচ্ছে, শনির একটি উপগ্রহের চারদিকেও বলয় রয়েছে। রিয়া নামের এই উপগ্রহের বলয় আবিষ্কৃত হলে প্রমাণিত হবে যে, উপগ্রহেরও বলয় থাকতে পারে।
সৃষ্টি প্রক্রিয়া
তিনটি উপায়ে গ্রহীয় বলয় গঠিত হতে পারে:
গাঠনিক উপাদান
অধিকাংশ বলয়ই খুব অস্থিতিশীল হয় এবং লক্ষ লক্ষ বছরের ব্যবধানে মহাকাশে মিলিয়ে যায়। কিন্তু, ধারণা করা হয় শনির বলয় অনেক প্রাচীন, সৌর জগতের একেবারে প্রাথমিক সময়ে এই বলয় গঠিত হয়েছিল। বলয়ের উপাদান বিভিন্ন রকম হতে পারে: সিলিকেট বা বরফ দ্বারা গঠিত ধূলি। বড় বড় শিলা ও স্থানভ্রষ্ট প্রস্তরখণ্ডও থাকতে পারে। ২০০৭ সাল শনির বলয়ের মধ্যে আটটি ভিন্ন ভিন্ন চন্দ্রকণার (মুনলেট) জোয়ার-ভাটাজনিত টান আবিষ্কার করা হয়েছে।
কখনও কখনও বলয়ে "রাখাল" চাঁদ থাকতে পারে। এগুলো খুব ছট চাঁদ যারা বলয়ের বহিঃস্থ প্রান্ত বা বলয়গুলোর মধ্যকার ফাঁকা স্থানে আবর্তিত হয়। রাখাল চাঁদগুলোর মহাকর্ষ টানের কারণেই বলয়ের একটি নির্দিষ্ট সূক্ষ্ণ প্রান্তসীমা থাকে। পদ্ধতিটা এরকম: যে বস্তুটি বলয় থেকে বেরিয়ে আসতে চায় সেটি হয় রাখাল চাঁদের মহাকর্ষ টান দ্বারা বিকর্ষিত হয়ে বলয়ে ঢুকে পড়ে নয়তো আকর্ষিত হয়ে রাখাল চাঁদের সাথে লেগে যায়। thumb|250px|[[প্রমিথিউস (বামে) এবং প্যান্ডোরা (ডানে) শনির বলয়ে রাখালগিরি করছে।]]
সৌর জগতের বিভিন্ন বলয়
বৃহস্পতি গ্রহের ভিতরের দিকের কয়েকটি উপগ্রহ তার বলয়ের মধ্যে অবস্থিত। এমনকি এদের অবস্থান বৃহস্পতির রোশ সীমার মধ্যেই। এগুলোর মধ্যে রয়েছে মেটিস এবং অ্যাড্রাস্টিয়া। এটা সম্ভব যে, এই উপগ্রহগুলো থেকে প্রতিনিয়ত বিভিন্ন বস্তু খসে পড়ে বলয়ের অংশ হয়ে যাচ্ছে। এগুলোর পৃষ্ঠে বলয়ের মত উপাদান থাকায় গ্রহের জোয়ার-ভাটাজনিত টানে এগুলো বেরিয়ে পড়ে। রোশ সীমার মধ্যে অবস্থিত যেকোন উপগ্রহ কেবল তার যান্ত্রিক শক্তির মাধ্যমে পতন থেকে নিজেকে ঠেকিয়ে রাখে, মহাকর্ষের মাধ্যমে নয়। এর ফলে প্রতিনিয়তই তাকে হারাতে হয় অনেক কিছু।
নেপচুনের বলয়গুলো খুবই অস্বাভাবিক। প্রথমে বিজ্ঞানীরা মনে করেছিলেন, সেখানে কেবল অসম্পূর্ণ কিছু বক্র অংশ আছে। কিন্তু, ভয়েজার ২ থেকে তোলা ছবির মাধ্যমে প্রমাণিত হয়েছে যে, এটি পূর্ণ বলয় তবে অনেকটা গুচ্ছ গুচ্ছ হয়ে আছে। ধারণা করা হচ্ছে, গ্যালাটিয়া এবং অনাবিষ্কৃত আরও কিছু রাখাল উপগ্রহের কারণে এই গুচ্ছবদ্ধতার সৃষ্টি হয়েছে।
প্লুটোর কোন বলয় নেই। অবশ্য জ্যোতির্বিজ্ঞানীরা ধারণা করছেন, ২০১৫ সালে নিউ হরাইজন্‌স সন্ধানী যান যখন প্লুটোতে পৌঁছুবে তখন, সেখানেও বলয় আবিষ্কৃত হতে পারে।
শ্যামচাঁদ মন্দির
শ্যামচাঁদ মন্দির ভারতের পশ্চিমবঙ্গ অঙ্গরাজ্যের বাঁকুড়া জেলার ওন্দা ব্লকের অন্তর্গত নিকুঞ্জপুর গ্রাম পঞ্চায়েতের এল্যাটি মৌজায় অবস্থিত। একটি মধ্যযুগীয় পুরাতাত্ত্বিক স্থাপত্য। অতীতে এই মন্দিরে শ্যামচাঁদ নামে রাধাকৃষ্ণ মূর্তি পূজিত হতেন। নতুন মূর্তিটি বর্তমানে নিকটবর্তী মাকড়া গ্রামে বিরাজমান। স্থাপত্যটি ওড়িশার রেখ দেউলের ন্যায় বলে স্থানীয় মানুষ এই মন্দিরকে দেউল বলেন।
এটি জেলা সদর বাঁকুড়া শহর থেকে ১৫কিমি এবং বিষ্ণুপুর শহর থেকে ২৭ কিমি দূরত্বে অবস্থিত।
বিবরণ
অধুনা পরিত্যক্ত শ্যাঁমচাদ মন্দিরটি আনুমানিক খ্রিস্টিয় শতকের প্রথমার্ধে মল্লরাজ প্রথম রঘুনাথ সিংহ কর্তৃক নির্মিত। পূর্বমুখী,একদুয়ারী,নবরথ এই মন্দিরটি দৈর্ঘ্য প্রস্থে ১৬ ফুট ৬ ইঞ্চি এবং উচ্চতয় প্রায় ৪০ ফুট। ইটের তৈরি এই পীড়া দেউলটির দেওয়াল বেশ পুরো (প্রায় ৪ ফুট ৩ ইঞ্চি)। দেওয়ালগুলি ও শিখর সমান্তরাল ভাবে খাঁজকাটা এবং দীর্ঘায়িত পিরামিডের ন্যায় উন্নত। প্রবেশদ্বারের উপরে ও গর্ভগৃহের ছাঁদ ধাপযুক্ত। মন্দির গাত্রের নিচের অংশে ও বরণ্ডের তলায় কয়েক সারি পোড়ামাটির জ্যামিতিক ও  ফুলকারি অলংকরণ আছে। দেউলটির স্থাপত্য শৈলী খুবই  অভিনব।
সংরক্ষণ ও সংস্কার
২০১৯ সালে পশ্চিমবঙ্গ সরকার এই পুরাতাত্ত্বিক নিদর্শনটি সংরক্ষিত ঘোষণা করে এবং তথ্য ও সংস্কৃতি বিভাগের অন্তর্গত প্রত্নতত্ত্ব ও সংগ্রহালয় অধিকার কর্তৃক সংস্কার শুরু হয়েছে। সংস্কার কালে মন্দির গাত্রের অধিকাংশ পোড়ামাটির কারুকার্য ধ্বংস হয়।
নিকটস্থ অন্যান্য স্থান
অভিরাম শিব মন্দির, চ্যামটা নীলকুঠী, নিকুঞ্জপুর, গোপীনাথপুর, কনকলতা মন্দির, হরিহরপুর, বীরসিংহপুর   প্রভৃতি।
মোহাম্মদ রাকিব
মোহাম্মদ রাকিব (জন্ম: ৮ ডিসেম্বর ১৯৯৮) একজন বাংলাদেশী ক্রিকেটার। ২ মার্চ ২০১৮ সালে ঢাকা প্রিমিয়ার বিভাগ ক্রিকেট লিগে আবাহনী লিমিটেডের হয়ে তিনি লিস্ট এ ক্রিকেট তালিকায় স্থান অর্জন করেছিলেন। তিনি ২৫ ফেব্রুয়ারি ২০১৯ সালে ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে শাইনপুকুর ক্রিকেট ক্লাবের হয়ে টি-টোয়েন্টিতে আত্মপ্রকাশ করেছিলেন। তিনি লিস্ট এ ক্রিকেট তালিকায় অভিষেকের আগে তাকে ২০১৮ আইসিসি অনূর্ধ্ব-১৯ ক্রিকেট বিশ্বকাপের জন্য বাংলাদেশের দলে জায়গা দেওয়া হয়েছিল।
প্রতিমাপূজা বিরোধিতা
প্রতিমাপূজা বিরোধিতা বা মূর্তিপূজা বিরোধিতা হল সামাজিক বিশ্বাস যা আইকন এবং অন্যান্য প্রতীক বা স্মৃতিস্তম্ভ ধ্বংসের কারণে গুরুত্বপূর্ণ (বিশেষ করে ধর্মীয় বা রাজনৈতিক কারণে)। যারা প্রতিমাপূজা বিরোধিতার পৃষ্ঠপোষকতা করেন তাদের বলা হয় প্রতিমাপূজা বিরোধী, এমন একটি পরিভাষা যেটি ব্যবহার করা হয় যে আপত্তি করে "লালিত বিশ্বাস বা মহিমান্বিত প্রতিষ্ঠানকে কারণ সেগুলো ভ্রান্ত কিংবা ক্ষতিকর"
অন্যদিকে, যে ধর্মীয় প্রতীক উপাসনা বা পূজা করে তাকে বলা হয় (প্রতিমাপূজা বিরোধী কর্তৃক) আইকনোলেটার; Byzantine এর ক্ষেত্রে, এ ধরেনের মানুষকে বলা হয় আইকনডিউল বা আইকনফাইল.
প্রতিমাপূজা বিরোধিতা অন্য ধর্ম-এর অনুসারীরাও করতে পারে, কিন্তু অধিকাংশ সময় এটি হয় একই ধর্মের বিভিন্ন ভাগের মাঝে।. খ্রীষ্টধর্ম-এর ভিতর, প্রতিমাপূজা বিরোধিতা ঘটে বিশেষত তাদের মাঝে যারা টেন কম্যানমেন্ট খুব গোঁড়াভাবে মেনে চলে, যেটি নিষেধ করে "খোদিত প্রতীক বা এই জাতীয় কিছু". পরে ধর্ম যাজকরা ইহুদিদের চিহ্নিত করে, মৌলিক প্রতিমাপূজা বিরোধিতা, বৈধর্ম্য-এর সাথে এবং গোঁড়া খ্রিস্টান থেকে বিচ্যুতি দেখেছি। খ্রিস্টীয় শাখাগুলোর মাঝে প্রতিমাপূজা বিরোধিতার মাত্রা বিভিন্ন। ইসলাম, সাধারণভাবে, খ্রিস্টান ধর্ম থেকে বেশি প্রতিমাপূজা বিরোধী, যেখানে সুন্নিরা বেশি প্রতিমাপূজা বিরোধী শিয়াদের থেকে.
প্রাচীন যুগ
ব্রোঞ্জ যুগ-এ, প্রতিমাপূজা বিরোধিতার সবচেয়ে গুরুত্বপূর্ণ ঘটে মিশরে আমারনা যুগ-এ, যখন আখেনাটেন, যেটি তার নতুন রাজধানী আখেনাটেন উপর, বড় ধরনের একটা পরিবর্তন ঘটায় মিশরীয় শৈল্পিক শৈলীর পাশাপাশি প্রথাগত দেবতাদের দিকে অসহিষ্ণুতার একটি প্রচারণা এবং রাষ্ট্রের নতুন জোরদার মনোলাট্রিস্টিক প্রথা এক দেবতার উপর যার নাম আটেন, সান ডিস্ক — এর কারণে বহু মন্দির এবং স্মৃতিস্তম্ভ ধ্বংস করা হয়:
"প্রাচীন ধর্ম-এর বিরুদ্ধে বিদ্রোহে এবং আমুন-এর শক্তিশালী পুরোহিত, আখেনাটেন মিশরের সকল প্রথাগত দেবতাদের নির্মূল করার আদেশ দেন।"
আখেনাটেন-এর মৃত্যুর পর তার সর্বজনীন উল্লেখসমূহ ধ্বংস করে ফেলা হয়।
প্রাচীন মিশরিয়দের সাথে ইহুদীদের তুলনায়, জ্যান আসম্যান লিখেন:
"মিশরের জন্য, সবথেকে ভয়াবহ ছিল ধর্মীয় ছবিগুলো ধ্বংস বা হরণ। ইহুদীদের চোখে, ছবি তুলে ফেলার অর্থ হচ্ছে ঐশ্বরিক উপস্থিতি ধ্বংস করা; মিশরিয়দের চোখে, ছবি ধ্বংসের একই মানে। মিশরে, প্রতিমাপূজা বিরোধিতা ছিল সবথেকে নিকৃষ্ট ধর্মীয় অপরাধ; ইসরাইলে, মূর্তিপূজা ছিল সবথেকে নিকৃষ্ট ধর্মীয় অপরাধ।"
বাইজেন্টাইন যুগ
যদিও খ্রিস্টান মূর্তিশিল্পের বহুল ব্যবহার কেবল শুরু হয় যখন খ্রিস্টান ধর্ম ছড়িয়ে পড়তে শুরু করে রোমান সম্রাট কনস্টান্টাইন (৩১২ খ্রি.) খ্রিস্টান ধর্মকে বৈধতা দেবার পর। বাইজেন্টাইন সম্রাট জাষ্টিনিয়ান (৫২৭–৫৬৫)-এর যুগের পর ছবির ব্যবহার অনেক বৃদ্ধি পায়, পরিমাণ এবং মান উভয় দিক থেকেই।
উইলিয়াম সামারভিল
উইলিয়াম সামারভিল (২ সেপ্টেম্বর ১৬৭৫ - ১৯ জুলাই ১৭৪২) হলেন একজন ইংরেজ কবি।
প্রতিমাপূজা বিরোধিতা
বাইজেন্টাইন যুগ
পূর্ব রোমান (বাইজেন্টাইন ) সাম্রাজ্য-এ, রাষ্ট্র পরিচালিত প্রতিমাপূজা বিরোধিতা শুরু হয় বাইজেন্টাইন সম্রাট লিও III থেকে, যেটা দেখে মনে হয় অনেক সম্য় ধরে চলছিল ছবির ব্যবহার বা অপব্যবহার এর বিরুদ্ধে. এই ধর্মীয় সংঘাত বাইজেন্টাইন সমাজে রাজনৈতিক ও অর্থনৈতিক বিভাজন সৃষ্টি করেছিল. এটি সাধারণত সাম্রাজের যাদের নব্য মুসলিম সাম্রাজ্যের আক্রমণগুলোর সাথে প্রায়শই মোকাবেলা করতে হয়েছিল. অন্যদিকে, কনস্টান্টিনোপল এর ধনী গ্রীকরা, এবং বাল্কান এবং ইতালিয়ান প্রদেশের লোকরাও, প্রতিমাপূজা বিরোধিতার তীব্র বিরোধিতা করে.
উইলিয়াম সামারভিল
জীবনী
তিনি অন্যান্য কবিদের মতো সাহিত্যের প্রতি অতি-আগ্রহী ছিলেন না; বরং খেলাধুলায়, বিশেষতঃ ঘোড়ায় চড়া ও শিকারের প্রতি আকৃষ্ট ছিলেন।
প্রতিমাপূজা বিরোধিতা
বাইজেন্টাইন যুগ
বাইজেন্টাইন সাম্রাজ্যের মধ্যে সরকার সম্ভবত খ্রিস্টান ছবিগুলো বেশি বেশি গ্রহণ করছিল. একটি উল্লেখযোগ্য পরিবর্তন ৬৯৫-এ আসে, যখন জাষ্টিনিয়ান II-এর সরকার রাষ্ট্রীয় স্বর্ণমুদ্রার পৃষ্ঠে খ্রিস্টের ছবি যুক্ত করে. এই পরিবর্তন এর ফলে খলিফা আবদ আল-মালিক বাইজেন্টাইন মুদ্রার ধরন আত্তীকরণ বন্ধ করে দেন। তিনি কেবলমাত্র লেখা সংবলিত ইসলামিক মুদ্রা চালু করেন। <!-- this should come out since there is a main article on the subject - it just needs to be introduced here
উইলিয়াম সামারভিল
জীবনী
তার বিখ্যাত রচনার নাম ধাওয়া ("The Chace" বা "The Chase"), যেটি বিভিন্ন সময় বেশ কয়েকজন শিল্পী কর্তৃক চিত্রিত হয়েছে।
প্রতিমাপূজা বিরোধিতা
The first iconoclastic period: 730–787
Over the years conflict developed between those who wanted to use the images, claiming that they were "icons" to be "venerated", and the iconoclasts who claimed they were simply idols. Pope Gregory III "convoked a synod in 730 and formally condemned iconoclasm as heretical and excommunicated its promoters. The papal letter never reached Constantinople as the messengers were intercepted and arrested in Sicily by the Byzantines". The Byzantine Emperor Constantine V convened the Council of Hieria in 754. The 338 bishops assembled concluded, "the unlawful art of painting living creatures blasphemed the fundamental doctrine of our salvation—namely, the Incarnation of Christ, and contradicted the six holy synods ... If anyone shall endeavour to represent the forms of the Saints in lifeless pictures with material colours which are of no value (for this notion is vain and introduced by the devil), and does not rather represent their virtues as living images in himself, etc ... let him be anathema". This Council claimed to be the legitimate "Seventh Ecumenical Council".
Second Council of Nicaea 787
In 780, Constantine VI ascended the throne in Constantinople, but being a minor, was managed by his mother Empress Irene. She decided that an ecumenical council needed to be held to address the issue of iconoclasm and directed this request to Pope Adrian I (772–795) in Rome. He announced his agreement and called the convention on 1 August 786 in the presence of the Emperor and Empress. The initial proceedings were interrupted by the violent entry of iconoclast soldiers faithful to the memory of the prior Emperor Constantine V. This caused the council to be adjourned until a reliable army could be assembled to protect any proceedings. The council was reassembled at Nicaea 24 September 787. During those proceedings the following was adopted:
"... we declare that we defend free from any innovations all the written and unwritten ecclesiastical traditions that have been entrusted to us. One of these is the production of representational art; this is quite in harmony with the history of the spread of the gospel, as it provides confirmation that the becoming man of the Word of God was real and not just imaginary, and as it brings us a similar benefit. For, things that mutually illustrate one another undoubtedly possess one another's message.
... we decree with full precision and care that, like the figure of the honoured and life-giving cross, the revered and holy images, whether painted or made of mosaic or of other suitable material, are to be exposed in the holy churches of God, on sacred instruments and vestments, on walls and panels, in houses and by public ways; these are the images of our Lord, God and saviour, Jesus Christ, and of our Lady without blemish, the holy God-bearer, and of the revered angels and of any of the saintly holy men. The more frequently they are seen in representational art, the more are those who see them drawn to remember and long for those who serve as models, and to pay these images the tribute of salutation and respectful veneration. Certainly this is not the full adoration in accordance with our faith, which is properly paid only to the divine nature, but it resembles that given to the figure of the honoured and life-giving cross, and also to the holy books of the gospels and to other sacred cult objects."
(Note:see also for the original pretranslation text of this council in Greek and Latin)
Views in Byzantine iconoclasm
Accounts of iconoclast arguments are largely found in iconodule writings. To understand iconoclastic arguments, one must note the main points:
"Supported by the Holy Scriptures and the Fathers, we declare unanimously, in the name of the Holy Trinity, that there shall be rejected and removed and cursed one of the Christian Church every likeness which is made out of any material and colour whatever by the evil art of painters ... If anyone ventures to represent the divine image (χαρακτήρ, charaktēr) of the Word after the Incarnation with material colours, let him be anathema! ... If anyone shall endeavour to represent the forms of the Saints in lifeless pictures with material colours which are of no value (for this notion is vain and introduced by the devil), and does not rather represent their virtues as living images in himself, let him be anathema!"
"Satan misled men, so that they worshipped the creature instead of the Creator. The Law of Moses and the Prophets cooperated to remove this ruin. ... But the previously mentioned demiurge of evil ... gradually brought back idolatry under the appearance of Christianity."
It was also seen as a departure from ancient church tradition, of which there was a written record opposing religious images. The chief theological opponents of iconoclasm were the monks Mansur (John of Damascus), who, living in Muslim territory as advisor to the Caliph of Damascus, was far enough away from the Byzantine emperor to evade retribution, and Theodore the Studite, abbot of the Stoudios monastery in Constantinople. John declared that he did not venerate matter, "but rather the creator of matter". However he also declared, "But I also venerate the matter through which salvation came to me, as if filled with divine energy and grace". He includes in this latter category the ink in which the gospels were written as well as the paint of images, the wood of the Cross, and the Body and Blood of Jesus.
The iconodule response to iconoclasm included: -->
সংস্কার যুগ
উইটেনবার্গ-এ প্রথম আইকনোক্লাস্টিক প্রবাহ ঘটে ১৫২০ এর শুরুর দিকে টমাস মন্টজার এবং আন্ড্রেয়াস কার্লস্টাড্ট-এর সংস্কারের সময় এটি মার্টিন লুথার তৈরি করেন।
লুথেরান এর বিপরীতে যারা তাদের গির্জা এবং বাড়িতে পবিত্র কলার পক্ষে ছিলেন, সংস্কারকৃত (কালভাঁবাদী) নেতারা, বিশেষ করে আন্ড্রেয়াস কার্লস্টাড্ট, হুলড্রিচ জুইংলি এবং জঁ কালভাঁ, দশ আদেশ-এ মূর্তিপূজা এবং ঈশ্বরের খোদাই করা (ভাস্কর্যযুক্ত) চিত্রগুলোর তৈরি করতে নিষেধ করা হয়েছে তার উপর ভিত্তি করে ধর্মীয় ছবিগুলো সরিয়ে ফেলতে উৎসাহ দেন। ফলস্বরূপ, সাধারণ জনতা মূর্তি এবং ছবিগুলোতে আক্রমণ করেছিল।
সতেরোটি প্রদেশ (এখন নেদারল্যান্ডস, বেলজিয়াম এবং উত্তর ফ্রান্সের কিছু অংশ) ১৫৬৬ এর গ্রীষ্মে ব্যাপক কালভাঁবাদী প্রতিমাপূজা বিরোধিতার দ্বারা বিঘ্নিত হয়েছিল। একে  বেলডেনস্টর্ম  বলা হয় এবং এটি শুরু হয় "হ্যাগেনপ্রিক" এর পরে স্টিভেনওয়ার্ড এ সেন্ট লরেন্স মঠের মূর্তিটির ধ্বংসের মাধ্যমে, বা ধর্মোপদেশ, যেটি প্রদান করেন সেবাস্তিয়ান ম্যাট.
আইকনোক্লাস্টিক বিশ্বাসের ফলে ইউরোপ জুড়ে বিশৃঙ্খলা সৃষ্টি হয়েছিল। ১৫২৩ সালে, বিশেষত সুইস সংস্কারক হুলড্রিচ জুইংলি -এর কারণে, তার অনুসারিদের একটি বিশাল সংখ্যক নিজেকে আধ্যাত্মিক সম্প্রদায়ের সাথে জড়িত হিসাবে দেখেছিল যে বিশ্বাসের ক্ষেত্রে দৃশ্যমান চার্চকে না মেনে চলা উচিত এবং না কর্তৃপক্ষকে রাখা উচিত। পিটার জর্জ ওয়ালেসের মতে:
"" প্রথম বিতর্কের সময়ে ছবির উপর জুইংলির আক্রমণ, জুরিখ এবং নাগরিক এখতিয়ারের গ্রামগুলিতে আইকনোক্ল্যাস্টিক ঘটনা ঘটিয়েছিল যে সংস্কারকরা মেনে নেয় নিতে রাজি নন" এবং কর্তৃপক্ষের বিরুদ্ধে প্রতিবাদের এই পদক্ষেপের কারণে, "জুইংলি একটি সাবধানতার সাথে যুক্তিযুক্ত গ্রন্থের মাধ্যমে প্রতিক্রিয়া জানিয়েছিলেন যে আইন ও সীমাবদ্ধতা ছাড়া মানুষ সমাজে থাকতে পারে না।""
ইংল্যান্ডে সংস্কার শুরু হয় অ্যাংলিকান রাজার হেনরি অষ্টম রাজত্বকালে, এবং হিউ ল্যাটিমার এবং টমাস ক্র্যানমার এর মতো সংস্কারকদের দ্বারা অনুরোধে, ১৫৩০ এর শেষদিকে গীর্জাগুলোতে ধর্মীয় ছবির বিরুদ্ধে সীমিত আকারে ব্যবস্থা নেওয়া হয়েছিল। হেনরির পুত্র, এডওয়ার্ড ষষ্ঠ ১৫৪৭ সালে এবং সিংহাসনে বসেন এবং, ক্র্যানমারের নির্দেশনায়,একই বছরে এবং ১৫৫০ সালে ধর্মীয় সংস্কারের জন্য সংযুক্তি জারি করা হয়েছিল, একটি সংসদীয় আইন "বিভিন্ন বই ও ছবি বিলোপ এবং দূর করার জন্য". ইংরেজ গৃহযুদ্ধ এর সময়, নরওইচ-এর বিশপজোসেফ হল ১৬৪৩ এর ঘটনাগুলো বর্ণনা করেন যখন সেনাবাহিনী ও নাগরিকরা, কুসংস্কার এবং মূর্তিপূজা বিরুদ্ধে সংসদীয় অধ্যাদেশ দ্বারা উৎসাহিত হয়ে, এইভাবে আচরণ করে:
"প্রভু এখানে কি কাজ ছিল! কি গ্লাসের ঝনঝনানি! কি দেওয়ালে আঘাত! কি স্মৃতিস্তম্ভ ভেঙে ফেলা! কি আসনগুলো ধ্বংস করা! কি জানালার লোহাগুলো খুলে ফেলা! কি বাহুগুলোর চেহারা নষ্ট করা! কি প্রস্তরনির্মিত কাজ ধ্বংস করা! কি অর্গানগুলো বাজানো! এবং দেশের সামনে বাজারের জায়গায় কী এক জঘন্য বিজয়, যখন সমস্ত ছিন্ন অর্গানগুলো, বস্ত্র,জামা কাপড় ক্রসের সাথে যেটি গ্রিন-ইয়ার্ড মিম্বার থেকে সদ্য নিচে নামানো হয়েছে এবং পরিষেবা-পুস্তক এবং গীত বইগুলো একসাথে স্তুপ করে মার্কেটের আগুনে নিয়ে যাওয়া হয়।"
িসলামে প্রতিমাপূজা বিরোধিতা
ইসলামের ইতিহাস-এ মক্কা-র কাবা থেকে মূর্তি অপসারণের ঘটনাটি সমস্ত বিশ্বাসীদের মাঝে ভীষণ প্রতীকী এবং ঐতিহাসিক গুরুত্ব বহন করে।
সাধারণভাবে, মুসলিম সমাজগুলো মসজিদ এর ও মাদ্রাসা এর মতো পবিত্র স্থানের মধ্যে জীবিত প্রাণী (প্রাণী ও মানুষ) অংকিত ছবিগুলো এড়ানো পছন্দ করে। প্রতীকী প্রতিনিধিত্বের এই বিরোধিতা কোরআন এর ভিত্তিতে নয়, তবে হাদীস এর মধ্যে থাকা ঐতিহ্যের উপর ভিত্তি করে। মূর্তি নিষিদ্ধকরণ সর্বদা ধর্মনিরপেক্ষ ক্ষেত্র পর্যন্ত প্রসারিত হয়নি, এবং মুসলিম শিল্প এর মধ্যে মূর্ত প্রতীক উপস্থাপনের একটি শক্তিশালী ঐতিহ্য বিদ্যমান। তবে, পশ্চিমা লেখকরা "ইসলামী সমাজ" এর মধ্যে "দীর্ঘ, সাংস্কৃতিকভাবে সংকল্পবদ্ধ এবং হিংসাত্মক আইকনোক্লাস্টিক ক্রিয়ার অপরিবর্তনীয় ঐতিহ্য" দেখার প্রবণতা দেখিয়েছেন।
মুসলিম আইকনোক্ল্যাজমের প্রথম কাজটি ৬৩০ খ্রিষ্টাব্দের শুরুতে ঘটে, যখন মক্কা কাবা এ অবস্থিত আরবীয় দেবদেবীদের বিভিন্ন মূর্তি ধ্বংস করা হয়েছিল। একটি ঐতিহ্য আছে যে মুহাম্মদ মেরি এবং যিশু এর একটি ফ্রেস্কোকে বাদ রাখেন। এই ঘটনাটি মূর্তিপূজা এর অবসান ঘটিয়েছিল যা মুসলিম দৃষ্টিভঙ্গিতে জাহিলিয়া বৈশিষ্ট্যযুক্ত ছিল।
আল-মাক্রিজি, ১৫ শ শতাব্দীর মাঝামাঝি সময়ে মুহম্মদ সা'ম আল-দাহার, একজন সুফি মুসলমানের আইকনোক্ল্যাজমে গিজার গ্রেট স্ফিংস এর নিখোঁজ নাককে দায়ী করেছেন। স্থানীয় মুসলমানরা বন্যার চক্র নিয়ন্ত্রণের আশায় গ্রেট স্ফিংক্সের কাছে নৈবেদ্য উৎসর্গ করায় তিনি ক্ষুব্ধ হয়েছিলেন এবং পরে ভাঙচুরের কারণে তাকে মৃত্যুদণ্ড দেওয়া হয়েছিল। তবে এটি আসলে নাকের নিখোঁজ হওয়ার কারণ ছিল কিনা তা নিয়ে ইতিহাসবিদদের মাঝে বিতর্ক রয়েছে।
কিছু বিজয়ী মুসলিম সেনাবাহিনী স্থানীয় মন্দির বা উপাসনা ঘরকে মসজিদ হিসাবে ব্যবহার করেছে। ইস্তানবুল (পূর্বে কনস্ট্যান্টিনোপল) এর হাগিয়া সোফিয়া যার একটি উদাহরণ, যা ১৪৫৩ সালে একটি মসজিদে রূপান্তরিত হয়েছিল। বেশিরভাগ আইকনকে ধ্বংস করা হয়েছিল এবং বাকী অংশগুলো প্লাস্টার দিয়ে আবৃত করা হয়েছিল। ১৯২০ এর দশকে, হাগিয়া সোফিয়া একটি যাদুঘরে রূপান্তরিত করা হয় এবং আমেরিকান বাইজেন্টাইন ইনস্টিটিউট ১৯৩২ সালের শুরুর দিকে মোজাইক পুনরুদ্ধারের কাজ শুরু করেছিল।
কিছু নির্দিষ্ট মুসলিম সম্প্রদায় আইকনোক্লাস্টিক এজেন্ডা অনুসরণ করে চলেছে। সৌদি আরব কর্তৃপক্ষ কর্তৃক সাম্প্রতিক এবং স্পষ্টতই চলমান ঐতিহাসিক স্থানসমূহের ধ্বংস নিয়ে ইসলামের মধ্যে অনেক বিতর্ক রয়েছে, কারণ তারা চিন্তিত ছিল যে "মূর্তিপূজা" শুরু হতে পারে এগুলো ঘিরে।
২০১২ সালের টুয়ারেগ বিদ্রোহ এর সময়, উগ্র ইসলামপন্থী মিলিশিয়ারা আনসার ডাইনি ১৫শ ও ১৬শ শতাব্দীর সূফী টিমবুক্টু, মালি এর মন্দিরগুলো ধ্বংস করেছিল। ]]। ২০১৬ তে, আন্তর্জাতিক অপরাধ আদালত (আইসিসি) আনসার ডাইনের প্রাক্তন সদস্য, আহমদ আল-ফকি আল-মাহদী সাংস্কৃতিক বিশ্ব ঐতিহ্য ধ্বংসের জন্য নয় বছরের কারাদন্ডে দণ্ডিত করেছে। এই প্রথম আইসিসি কোনও ব্যক্তিকে এই জাতীয় অপরাধের জন্য দোষী সাব্যস্ত করেছিল।
ভারত
মধ্যযুগীয় ভারতবর্ষে, প্রতিদ্বন্দ্বী ভারতীয় ভারতীয় রাজ্যের বিরুদ্ধে ভারতীয় রাজাদের দ্বারা মন্দির ধ্বংসের ঘটনা রেকর্ড করা হয়েছিল, বিভিন্ন হিন্দু দেবতার ভক্তদের পাশাপাশি হিন্দু, বৌদ্ধ এবং জৈনদের মধ্যে দ্বন্দ্ব জড়িত ছিল।